CELEX: 32018D0343
Language: fi
Date: 2018-03-05 00:00:00
Title: Neuvoston päätös (EU) 2018/343, annettu 5 päivänä maaliskuuta 2018, Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen uusimisesta

9.3.2018   
            
            
               FI
            
            
               Euroopan unionin virallinen lehti
            
            
               L 67/1
            
         NEUVOSTON PÄÄTÖS (EU) 2018/343,
   annettu 5 päivänä maaliskuuta 2018,
   Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen uusimisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Neuvosto hyväksyi päätöksellä 2005/781/EY (1) Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen (2), jäljempänä ’sopimus’, tekemisen.
            
         
               (2)
            
            
               Sopimuksen XII artiklan mukaisesti sopimus tulee voimaan päivänä, jona molemmat osapuolet ovat ilmoittaneet toisilleen kirjallisesti siitä, että sopimuksen voimaantulon edellyttämät sisäiset menettelyt on saatettu päätökseen. Sopimus tehdään aluksi viideksi vuodeksi, ja sitä voidaan jatkaa osapuolten suostumuksella kunkin sopimuskauden viimeistä edellisen vuoden aikana suoritetun arvioinnin jälkeen.
            
         
               (3)
            
            
               Neuvosto hyväksyi päätöksellä 2012/646/EU (3) sopimuksen uusimisen uudeksi viisivuotiskaudeksi.
            
         
               (4)
            
            
               Osapuolten välillä 14 päivänä marraskuuta 2016 ja 5 päivänä tammikuuta 2017 päivätyillä kirjeillä käydyssä kirjeenvaihdossa vahvistettiin osapuolten halukkuus uusia sopimus viideksi vuodeksi.
            
         
               (5)
            
            
               Sopimuksen uusiminen olisi hyväksyttävä unionin puolesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen uusiminen uudeksi viisivuotiskaudeksi unionin puolesta.
   2 artikla
   Neuvoston puheenjohtaja nimeää yhden tai useamman henkilön, jolla on oikeus ilmoittaa unionin puolesta Brasilian liittotasavallan hallitukselle siitä, että unioni on saattanut päätökseen sopimuksen uusimisen edellyttämät sisäiset menettelynsä sopimuksen XII artiklan 2 kohdan mukaisesti.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 5 päivänä maaliskuuta 2018.
      
         
            Neuvoston puolesta
         
         
            Puheenjohtaja
         
         N. DIMOV
      
   
   
      (1)  Neuvoston päätös 2005/781/EY, tehty 6 päivänä kesäkuuta 2005, Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen tekemisestä (EUVL L 295, 11.11.2005, s. 37).
   
      (2)  EUVL L 295, 11.11.2005, s. 38.
   
      (3)  Neuvoston päätös 2012/646/EU, annettu 10 päivänä lokakuuta 2012, Euroopan yhteisön ja Brasilian liittotasavallan tiede- ja teknologiayhteistyötä koskevan sopimuksen uusimisesta (EUVL L 287, 18.10.2012, s. 4).